Ribe Stifts Adresseaviser, 1844-05-06
Ribe. J Fredags vare Laurits Skau fra Sommersted, Hans Nissen fra Hammelef, Assessor Kjær fra Rødding og Landvæsenscommissair K. Knudsen fra Forballum ankomne hertil i Anledning af Kjøbet af en riberhusisk Gaard til Høiskolen i Rødding. Om Aftenen havde et lidet Selskab forsamlet sig paa Korsbrødregaard og inviteret de nævnte Herrer til et tarveligt Aftensmaaltid, hvorunder adskillige vare Skaaler bleve udbragte, iblandt hvilke vi tillade os at meddele efterstaaende af L. Skau Mine Herrer, Det er vistnok de fleste af dem bekjendt, at "Hamburger Neue Zeitung, for ikke længe siden berettede, at Sprogsagen i den Slesvigske Stænderforsamling af Regjeringen skulde være afgjort saaledes, at kun den eller de Mænd maatte tale dansk, som ikke kunde gjøre sig forstaaelig i det tydske Sprog, og at denne eventyrlige Efterreretning senere er stadfæstet af Augsburger allgemeine Zeitung Uagtet man endnu ikke har nogen officiel Stadfæstelse paa denne foruroligende Tidende, saa har den dog sikkert fremkaldt Mismod og Bestyrtelse hos enhver brav Fædrelandsen. At jeg personlig maa være overvældet af de samme Følelser, vil vist ikke forundre dem, mine Herrer, og jeg behøver blot at bringe mine leilighedsviis udtalte offentlige Yttringer i Erindring, for at gjøre dette mere end klart. Saaledes tillod jeg mig med temmelig Bestemthed at udtale min Tillid til Kongen sidste Gang vi havde Fest i Gram (den 18 Septbr. f. A.), tillod mig at bevise, at Skylden mere maatte søges hos os selv end hos Kongen, hvis vi ikke skete fuld Ret, tillod mig med Bestemthed at paastaae, at det var Majestætens Villie, at vore naturlige Rettigheder skulde respekteres. Men naar nu hiin Beretning skulde stadfæste sig, vilde min Hensigt at bestyrke Folkets Tillid til Kongen være ganske forfeilet og mine Ord vare da et latterligt og tomt Mundsveir, Nordalbingierne vilde bespotte mig, og mange af mine Venner vilde beskylde mig for at have ført dem bag Lyset. Forsagthed og Mistillid vilde indfinde sig hos den danske Nation, og Modet til at understøtte enhver god og retfærdig Foranstaltning forsvinde, – og hvo er istand til at indsee hvilke flere sørgelige Følger Overbeviisningen om at blive behandlet som Stedbørn kan fremkalde? Men mine Herrer, endnu behøve vi ikke at tabe Moder, thi endnu er intet bekræftende Reskript udkommet paa hiint Hamborger Blads Beretning, og jeg anseer det virkelig for Uretfærdighed mod vor gode Konge at troe Sligt. Tvertimod er jeg tilbøilig til med Bladet Fædrelandet, at antage, at Hamborgerbladet har gjort sig skyldig i en ondskabsfuld Bagvaskelse imod den danske Regjering; thi naar vi erindre, at Kongen har erklæret, at de dansktalende Slesvigeres Repræsentanter have en naturlig Ret til at tale dansk i Stændersalen, saa bør vi troe, at han i Gierning vil gjøre Fyldest for sit Ord, og naar vi, formedelst Sprogreskriptet have Vidnesbyrd for, at Kongen værner og sine redelige Undersaatters naturlige Ret, saa kunne vi troe, at han ogsaa vil gjøre det i nærværende Tilfælde. Jeg troer saaledes, at der endnu er tilstrækkelig Grund til at vente det bedste Udfald af Sagen; – jeg troer ikke, at vor vise Konge vil gjøre den samle Beretning til Sandhed, som efter al Sandsynlighed er fabrikeret i en af vore Nordalbingiske Penneheltes forskruede Hjerner, da derved et af de Baand vilde vorde sønderrevet, som med Kæmpekraft knytter et ædelt og godmodigt Folk til dets elskede Regent. Jdet jeg saaledes haaber det Bedste, maa jeg endnu udtrykke det Ønske, at Haabets milde Genius bestandig, ligesom ved nærværende Leilighed, maa styrke og opmuntre os, og give os Mod og Kraft, til at udføre mangen god og gavnlig Bedrift i Fædrelandets Tjeneste. Mine Herrer, jeg tillader mig at foreslaae en Haabets Skaal" – at tømme et Haabets Bæger" Hr. Musikus Blochers Koncert iaftes ydede det ret talrige Publikum en særdeles behagelig, men desværre altfor sjelden Nydelse. Blandt de givne Numre blev især et Solv-Rummer for Klarinet ganske fortrinligt udført af et Medlem af Brigademusikken i Fredericia.